****

**คำอธิบายรายวิชา**

**ดนตรี-นาฏศิลป์**

**รายวิชาพื้นฐาน กลุ่มสาระการเรียนรู้ศิลปะ**

**ชั้นประถมศึกษาปีที่ 6 เวลา 40 ชั่วโมง/ปี**

ศึกษาและฝึกทักษะทางดนตรี-นาฏศิลป์ผ่านกระบวนการพูด การขับร้อง การบรรเลงดนตรี การเคลื่อนไหวท่าทาง สามารถบรรยายเพลงที่ฟังโดยการวิเคราะห์องค์ประกอบทางดนตรีและศัพท์สังคีต จำแนกประเภทและบทบาทของเครื่องดนตรีไทยและเครื่องดนตรีที่มาจากวัฒนธรรมต่าง ๆ อ่าน เขียนโน้ตดนตรีไทยและโน้ตดนตรีสากลทำนองง่าย ๆ เลือกและใช้เครื่องดนตรีบรรเลงประกอบการร้องเพลงด้นสดที่มีจังหวะและทำนองง่าย ๆ บรรยายความรู้สึกที่มีต่อดนตรี แสดงความคิดเห็นเกี่ยวกับทำนอง จังหวะ การประสานเสียง และคุณภาพเสียงของเพลงที่ฟัง อธิบายเรื่องราวของดนตรีไทยในประวัติศาสตร์ จำแนกเครื่องดนตรีที่มาจากยุคสมัยที่ต่างกัน อภิปรายอิทธิพลของวัฒนธรรมที่มีต่อดนตรีในท้องถิ่น สร้างสรรค์การเคลื่อนไหวและการแสดงโดยเน้นการถ่ายทอดลีลาหรืออารมณ์ ออกแบบเครื่องแต่งกายหรืออุปกรณ์ประกอบการแสดงอย่างง่าย ๆ แสดงนาฏศิลป์และละครอย่างง่าย ๆ บรรยายความรู้สึกของตนที่มีต่องานนาฏศิลป์และการละครอย่างสร้างสรรค์ อธิบายความสัมพันธ์ระหว่างนาฏศิลป์และการละครกับสิ่งที่ประสบในชีวิตประจำวัน อธิบายสิ่งที่มีความสำคัญต่อการแสดงนาฏศิลป์และละคร รวมถึงระบุประโยชน์ที่ได้รับจากการแสดงหรือชมการแสดงนาฏศิลป์และละคร

โดยใช้ทักษะกระบวนการทางดนตรีและนาฏศิลป์ในการแสดงออกทางดนตรีและนาฏศิลป์อย่างสร้างสรรค์ การวิเคราะห์ วิพากษ์วิจารณ์คุณค่างานดนตรีและนาฏศิลป์

เพื่อให้เห็นคุณค่างานดนตรีและนาฏศิลป์ที่เป็นมรดกทางวัฒนธรรม ภูมิปัญญาท้องถิ่น ภูมิปัญญาไทย และสากล รวมถึงเข้าใจความสัมพันธ์ระหว่างดนตรี-นาฏศิลป์กับประวัติศาสตร์และวัฒนธรรม และการนำความรู้ไปประยุกต์ใช้ในชีวิตประจำวัน มีจริยธรรม คุณธรรม และค่านิยมที่เหมาะสม

**ตัวชี้วัด**

|  |  |  |
| --- | --- | --- |
| **มาตรฐาน** | **ตัวชี้วัดระหว่างทาง** | **ตัวชี้วัดปลายทาง** |
| **มฐ. ศ 2.1** | **ป.6/1, ป.6/2, ป.6/3, ป.6/5** | **ป.6/4, ป.6/6** |
| **มฐ. ศ 2.2** | **ป.6/2, ป.6/3** | **ป.6/1** |
| **มฐ. ศ 3.1** | **ป.6/2, ป.6/3, ป.6/4, ป.6/5, ป.6/6** | **ป.6/1** |
| **มฐ. ศ 3.2** | **ป.6/1** | **ป.6/2** |
|  | **12 ตัวชี้วัด** | **5 ตัวชี้วัด** |

**รวม 17 ตัวชี้วัด**

**โครงสร้างรายวิชาพื้นฐาน ดนตรี-นาฏศิลป์ ป.6**

**เวลา 40 ชั่วโมง**

| **ชื่อหน่วย การเรียนรู้** | **มาตรฐาน การเรียนรู้/ตัวชี้วัด** | **สมรรถนะสำคัญ ของผู้เรียน** | **สาระสำคัญ** | **เวลา (ชั่วโมง)** |
| --- | --- | --- | --- | --- |
| **หน่วย**  **การเรียนรู้ที่ 1**  ดนตรีน่ารู้ | **ตัวชี้วัดระหว่างทาง**  **มฐ. ศ 2.1 ป.6/1** บรรยายเพลงที่ฟัง โดยอาศัยองค์ประกอบดนตรีและศัพท์สังคีต  **มฐ. ศ 2.1 ป.6/2**  จำแนกประเภทและบทบาทหน้าที่เครื่องดนตรีไทยและเครื่องดนตรีที่มาจากวัฒนธรรมต่าง ๆ  **มฐ. ศ 2.1 ป.6/3**  อ่าน เขียนโน้ตไทย และโน้ตสากลทำนองง่าย ๆ  **มฐ. ศ 2.1 ป.6/5**  บรรยายความรู้สึกที่มีต่อดนตรี  **ตัวชี้วัดปลายทาง**  **มฐ. ศ 2.1 ป.6/4** ใช้เครื่องดนตรีบรรเลงประกอบการร้องเพลง ด้นสด ที่มีจังหวะและทำนองง่าย ๆ  **มฐ. ศ 2.1 ป.6/6**  แสดงความคิดเห็นเกี่ยวกับทำนอง จังหวะ การประสานเสียงและคุณภาพเสียงของเพลงที่ฟัง | **1) สมรรถนะที่ 1**ความสามารถ ในการสื่อสาร  **2) สมรรถนะที่ 2**ความสามารถ ในการคิด  **3) สมรรถนะที่ 4** ความสามารถ ในการใช้ทักษะชีวิต  **4) สมรรถนะที่ 5**ความสามารถ ในการใช้เทคโนโลยี | การบรรยายเพลงที่ฟัง ต้องอาศัยองค์ประกอบ ดนตรีและศัพท์สังคีต  เครื่องดนตรีมีหลายประเภท แต่ละประเภทมีบทบาทหน้าที่ในการบรรเลงเพลงแตกต่างกันไป  การอ่าน และเขียนโน้ตไทย โน้ตสากล อย่างถูกต้องจะต้องมีความรู้เกี่ยวกับเครื่องหมายและสัญลักษณ์ทางดนตรี โน้ตดนตรีไทยและโน้ตดนตรีสากลเป็นพื้นฐานสำคัญ  การร้องเพลงและการบรรเลงเครื่องดนตรีให้มีความไพเราะและน่าฟังต้องปฏิบัติตามหลักการที่ถูกต้อง | **16** |
| **หน่วย**  **การเรียนรู้ที่ 2**  ความเป็นมาของดนตรีไทย | **ตัวชี้วัดระหว่างทาง**  **มฐ. ศ 2.2 ป.6/2**  จำแนกดนตรีที่มาจากยุคสมัยที่ต่างกัน  **มฐ. ศ 2.2 ป.6/3**  อภิปรายอิทธิพลของวัฒนธรรมต่อดนตรี ในท้องถิ่น  **ตัวชี้วัดปลายทาง**  มฐ. ศ 2.2 ป.6/1  อธิบายเรื่องราวของดนตรีไทยในประวัติศาสตร์ | **1) สมรรถนะที่ 1**ความสามารถ ในการสื่อสาร  **2) สมรรถนะที่ 2**ความสามารถ ในการคิด  **3) สมรรถนะที่ 4** ความสามารถ ในการใช้ทักษะชีวิต  **4) สมรรถนะที่ 5**ความสามารถ ในการใช้เทคโนโลยี | ดนตรีที่มาจากยุคสมัยที่ต่างกัน มีวิวัฒนาการทางดนตรีที่มีคุณค่า ในฐานะมรดกทางวัฒนธรรมที่ควรแก่การอนุรักษ์ | **11** |
| **หน่วย**  **การเรียนรู้ที่ 3**  นาฏศิลป์ไทย เอกลักษณ์ไทย | **ตัวชี้วัดระหว่างทาง**  **มฐ. ศ 3.1 ป.6/2** ออกแบบเครื่องแต่งกาย หรืออุปกรณ์ประกอบ การแสดงอย่างง่าย ๆ **มฐ. ศ 3.1 ป.6/3** แสดงนาฏศิลป์และละครง่าย ๆ  **มฐ. ศ 3.1 ป.6/4** บรรยายความรู้สึกของตนเองที่มีต่องานนาฏศิลป์และการละครอย่างสร้างสรรค์ **มฐ. ศ 3.1 ป.6/5** แสดงความคิดเห็นใน การชมการแสดง **มฐ. ศ 3.1 ป.6/6** อธิบายความสัมพันธ์ระหว่างนาฏศิลป์  และการละครกับสิ่งที่ประสบในชีวิตประจำวัน  **ตัวชี้วัดปลายทาง**  **มฐ. ศ 3.1 ป.6/1** สร้างสรรค์การเคลื่อนไหวและการแสดง โดยเน้น การถ่ายทอดลีลาหรืออารมณ์  **มฐ. ศ 3.2 ป.6/2** ระบุประโยชน์ที่ได้รับจากการแสดงหรือการชมการแสดงนาฏศิลป์และละคร | **1) สมรรถนะที่ 1**ความสามารถ ในการสื่อสาร  **2) สมรรถนะที่ 2**ความสามารถ ในการคิด  **3) สมรรถนะที่ 4** ความสามารถ ในการใช้ทักษะชีวิต  **4) สมรรถนะที่ 5**ความสามารถ ในการใช้เทคโนโลยี | นาฏศิลป์ไทยเป็นศิลปะการแสดงที่มีความงดงาม ผู้ชมสามารถรับรู้ มองเห็น และสัมผัสความงดงามเหล่านั้นได้ผ่านลีลาการร่ายรำ เครื่องแต่งกาย ฉาก อุปกรณ์ประกอบฉาก อุปกรณ์ประกอบการแสดง ฯลฯ รวมถึงสัมผัสความไพเราะของเสียงขับร้อง  และเสียงที่เกิดจากการบรรเลงเครื่องดนตรีชนิดต่างๆ การศึกษาเกี่ยวกับนาฏศิลป์ไทยจำเป็นต้องศึกษาทั้งในภาคทฤษฏีและภาคปฏิบัติคู่กัน เพื่อให้เข้าใจเกี่ยวกับรูปแบบและลักษณะของการแสดงแต่ละประเภท สามารถนำท่ารำพื้นฐานของการแสดงนาฏศิลป์ไทยไปประยุกต์ใช้ในกิจกรรมต่าง ๆ ได้อย่างสร้างสรรค์ ทั้งยังช่วยให้เข้าใจถึงความสัมพันธ์ระหว่างนาฏศิลป์และละครที่ไม่สามารถแยกออกจากมนุษย์ได้ | **16** |
| **หน่วย**  **การเรียนรู้ที่ 4**  คุณค่านาฏศิลป์และการละคร | **ตัวชี้วัดระหว่างทาง มฐ. ศ 3.2 ป.6/1** อธิบายสิ่งที่มีความสำคัญต่อการแสดงนาฏศิลป์และละคร  **ตัวชี้วัดปลายทาง -** | **1) สมรรถนะที่ 1**ความสามารถในการสื่อสาร  **2) สมรรถนะที่ 4** ความสามารถในการใช้ทักษะชีวิต | นาฏศิลป์และละครเป็นการแสดงที่สะท้อนให้เห็นถึงศิลปะการแสดงที่มีความอ่อนช้อยและงดงาม แสดงให้เห็นถึงเอกลักษณ์ทางวัฒนธรรมของชาติได้เป็นอย่างดี เนื่องจากเป็นสิ่งที่บรรพบุรุษไทยและบรมครูทางด้านนาฏศิลป์ไทยได้ร่วมกันคิดประดิษฐ์และ สร้างสรรค์ขึ้นไว้เป็นมรดกวัฒนธรรมทางภูมิปัญญาของชาติ นาฏศิลป์และละครจึงมีความสำคัญต่อคนไทยที่มีวัฒนธรรมและประเพณีร่วมกัน กล่าวคือนาฏศิลป์และละครมักมีส่วนร่วมในกิจกรรมหรืองานทางวัฒนธรรมและชีวิตประจำวัน เพื่อสร้างความสนุกสนาน รื่นเริงให้กับผู้คนในสังคมเป็นหลัก | **4** |